Traditional & Folk Songs with lyrics & midi music www.traditionalmusic.co.uk 
Will Ye No Come Back Again? 
Will Ye No Come Back Again? 
Bonny Charlie's noo awa' Safely o'er the friendly main, Mony a heart will break in twa, Should he ne'er come back again.
 Will ye no come back again? Will ye no come back again? Better lo'ed ye canna be. Will ye no come back again? 
Ye trusted in your hieland men, They trusted you dear Charlie! They kent your hiding in the glen, Death and exile braving 
English bribes were a' in vain Tho' puir and puirer we maun be, Siller canna buy the heart That aye beats warm for thine and thee. 
We watched thee in the gloamin' hour We watched thee in the mornin' grey, Though thirty thousand pounds they gi'e, Oh, there is nane that would betray! 
Sweet's the laverock's note and lang, Liltin' wildly up the glen But aye to me he sings a sang, "Will ye no come back again?" 
Tune: Trad., Words, Caroline, Lady Nairn ARB